NaiveNeuron/SloPal huggingface dataset:
Dostál, Ondrej, poslanec NR SR (2023-12-18):
Ďakujem, pán predsedajúci. Pán poslanec Grendel, veľmi správne si upozornil na to, že tie návrhy a najmä návrhy, ktoré sa týkajú ovládnutia inštitúcií, ktoré by mali byť nezávislé od vlády, nie sú nijako odôvodnené. Pretože v dôvodovej správe sa v lepšom prípade vo vzťahu k týmto zmenám píše to, že sa niečo udeje, ale absolútne nijako nie je vysvetlené, prečo sa tak má udiať, prečo to vláda navrhuje, čo považuje za zlé alebo problematické na súčasnom stave, prečo to chce zmeniť, v čom, keď sa to zmení, to bude lepšie, ako je súčasný stav. Nič také sa z dôvodovej správy nedozvieme. Môžme si domýšľať, že koalícia chce politicky ovládnuť štatistický úrad, dosadiť si tam svojho človeka. Rovnako, že chce politicky ovládnuť úrad nad dohľad, pre dohľad nad zdravotnou starostlivosťou, odvolať súčasnú riaditeľku alebo šéfku a dosadiť si tam svojho človeka, ale prečo to chcú urobiť, ani, ani tú prácu si nedali, že by si vymysleli nejaké formálne dôvody, prečo je potrebná takáto úprava. A opäť, toto je jedno z tých opatrení, ktoré nemajú čo hľadať v skrátenom legislatívnom konaní. Ak by sme aj uznali, že dobre, dohodli sa v koaličnej zmluve, že si vytvoria nové ministerstvo, aby SNS malo o jeden flek vo vláde viac, treba rýchlo zmeniť kompetenčný zákon, tak toto nie je zmena toho typu, lebo o tomto sa v koaličnej zmluve predsa nič nehovorí. Nehovorí sa o tom nič v programovom vyhlásení, čiže je to neodôvodnené a je neodôvodnené, aby to bolo... (Prerušenie vystúpenia časomerom.)
Hlinka, Jozef, poslanec NR SR (2021-06-30):
Ďakujem za slovo. Vážený pán predsedajúci, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu hlasovať.
Hrnčiar, Andrej, podpredseda NR SR (2016-10-20):
Ďakujem. Spravodajca nechce zaujať stanovisko k rozprave, takže prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov. Návrh zákona má tlač 273, návrh na jeho pridelenie na prerokovanie výborom je v rozhodnutí č. 276. Dávam slovo poslancovi Tiborovi Bernaťákovi, aby za skupinu poslancov návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov , tlač 273.)
F. Mikloško, poslanec: (2003-01-14):
Prvý problém bol, že tento návrh zákona zavádza pojem zločiny proti ľudskosti, teda používa pojem, zločiny proti ľudskosti s tým, že tento pojem zločin proti ľudskosti je v trestnom práve riadne zadefinovaný, preto novelizujeme, navrhujeme, aby sa tu používal pojem zločiny proti ľudskosti na účely tohto zákona, čím sa nemyslí to, čo je všeobecne myslené. Druhý problém je, že v § 6 sa hovorí o dokumentoch Štátnej bezpečnosti a je tam omylom napísané a jej bezpečnostných zložiek. Má tam byť a bezpečnostných zložiek, pretože to, čo mala Štátna bezpečnosť, mala aj Vojenská kontrarozviedka podobne, čiže treba to rozlíšiť. Tretí moment je, kde sa hovorí o bezúhonnosti správnej rady a iných orgánov  Ústavu pre pamäti národa, kde sa zahrnovali všetci, ktorí nejakým spôsobom boli zahrnutí v Národnom fronte, čo by znamenalo, že každý, kto bol v ROH, by tam nemohol byť, teda napríklad ani ja by som tam nemohol byť, čo, samozrejme, ma donútilo podať túto novelu zákona, a teda hovorí sa len o tých funkcionároch, ktorí boli v Národnom fronte. Potom posledná vec je, že sa prehliadlo, že poplatky podľa nejakého nového tarifného poriadku sú 50 korún za stranu, tu sa zavádza 2 koruny za stranu, čiže to sú tie štyri body, o ktoré sa budem uchádzať o vašu priazeň, aby prešli, čím by sa stal zákon takmer dokonalým a mohol prejsť do platnosti. Ďakujem. (Smiech.)
Blanár, Juraj, poslanec NR SR (2013-06-19):
Pán poslanec, chcel by som naozaj vás požiadať tak kolegiálne o trpezlivosť. Zbytočne tlačíte na pílu, že pán minister neprišiel. Ako vy by ste boli asi najradšej, aby tu vzniklo zemetrasenie a nebodaj by tu niečo nefungovalo. Viete, keď sa rekonštruuje dom a musíte zabezpečiť aj život v tom dome, nie je to jednoduché. A práve preto si cením, že to musí byť naozaj urobené trpezlivo. Vy máte vo svojom prejave množstvo protirečení a dovoľte mi, aby som na ne poukázal. Na jednej strane kritizujete, že je to centralizované a že to v podstate kopíruje ten bývalý režim, a na druhej strane používate 38 okresov, ktoré tu ešte za socializmu fungovali ako dobrý príklad toho, že tie obvodné úrady, ktoré sú tu dnes v počte 47, vy ste hovorili 50, že sú dobrým príkladom, ako to môže fungovať. Nuž, pán poslanec, nefunguje to. Vy ste boli niekedy v niektorom okrese? Ako poviem vám príklad, napr. Kysucké Nové Mesto, kde občania pre jednu kompetenciu musia chodiť do Žiliny na obvodný úrad a pre ďalšiu kompetenciu musia chodiť do Čadce. Choďte sa tam, prosím vás, pozrieť. Ak toto pokladáte za vec, ktorá naozaj funguje, tak to nie je, nie je v poriadku. No preto, že určitá kompetencia bola presunutá pod obvodný úrad pre Kysucké Nové Mesto do Žiliny a ďalší obvodný úrad do Čadce. A toto naozaj nie je funkčné. Čiže, pán poslanec, hovoriť o tom, že je to nekoncepčné a že stále čakáte na ďalšie návrhy, a potom druhým dychom priznáte, ale je logické, že sa, že to musí prebiehať v etapách, sami priznávate, že to musí prebiehať v etapách. Ja som vám to už pripomenul, keď sa rekonštruuje dom a musíte zabezpečiť v ňom aj normálnu, bežnú prevádzku, tak to musíte robiť po etapách, postupne, a pritom zabezpečiť, aby všetko fungovalo. A to si myslím, že v súčasnosti sa robí.
Hrnčiar, Andrej, podpredseda NR SR (2017-06-16):
Pýtam sa, či chce zaujať stanovisko navrhovateľ. (Reakcie z pléna.) Aha, pardon, faktické poznámky. Končím možnosť nahlásiť sa s faktickými poznámkami. Nech sa páči, pani poslankyňa Grausová.
Grendel, Gábor, podpredseda NR SR (2021-11-24):
Pán poslanec Miroslav Suja.
Bugár, Béla, podpredseda NR SR (2011-07-13):
Nech sa páči, prezentujeme sa a hlasujeme o tomto bode. (Hlasovanie.) Prítomných 126 poslancov, proti 115, zdržalo sa 11. Konštatujem, že bod 8 zo spoločnej správy sme neschválili. Nech sa páči.
Figeľ, Ján, podpredseda NR SR (2013-12-13):
Nech sa páči, pán Poliačik.
Pellegrini, Peter, predseda NR SR (2024-02-27):
Prezentujme sa a hlasujme o návrhu uznesenia tak, ako je uvedené v tlači 145. Je to uznesenie k ruským útokom severokórejskými balistickými strelami na Ukrajine. (Hlasovanie) Prítomných 139 poslancov, za 60, proti 23, zdržalo sa 54, nehlasoval 2. Konštatujem, že Národná rada tento návrh uznesenia neschválila . Pristúpime k hlasovaniu o návrhu uznesenia k uzneseniu Európskeho parlamentu o plánovanom zrušení kľúčových protikorupčných štruktúr na Slovensku a jeho dôsledkoch pre právny štát prijatému dňa 17. januára 2024, tlač 186, bod 91 programu. Dávam slovo poverenému spravodajcovi pánovi poslancovi Hargašovi, aby hlasovanie uviedol. [Hlasovanie v prvom čítaní o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k uzneseniu Európskeho parlamentu o plánovanom zrušení kľúčových protikorupčných štruktúr na Slovensku a jeho dôsledkoch pre právny štát (2023/3021 (R8P)) prijatému dňa 17. januára 2024 , tlač 186.]
Hrnčiar, Andrej, podpredseda NR SR (2019-04-04):
Poprosím vás, nediskutujte tu takýmto spôsobom.
Bublavý, Dušan, poslanec NR SR (2016-11-29):
Pán kolega Budaj, vy ste už starý harcovník, politik, ktorý nie je prvú sezónu v politike, Ako môžte v priamom prenose klamať? A hovoríte, že sa bojíme kamier, zakazujeme, aby sa kamerovalo. Veď toto je priamy prenos. Ako môžete hovoriť niečo také? Ako môžete hovoriť, že sa zakazuje sloboda prejavu. Ste si mohol povedať, jasne ste povedal, čo ste chcel, nikto vám to nezakázal a ani nezakazuje. Viete, sloboda prejavu áno, ale cirkus nie. A mnohým tu prítomným kolegom nejakým spôsobom pasuje, aby tu mohli vytvárať cirkus, nevedia sa vpratať do kože, nesprávajú sa slušne. Ja neviem, prečo tak prekvapene na mňa tak pozeráte. Veď čo si nepamätáte nejaký mesiac naspäť, dva mesiace naspäť, že toto je cirkus? A ak toto vadí pánovi prezidentovi, že chceme to nejakým spôsobom upraviť, aby tu cirkus nebol, tak sa jednoznačne pán prezident zaradil medzi opozičných politikov. A to mi je smutno. Lebo pán prezident sľuboval, že bude prezidentom všetkých, ale nie opozičným. (Potlesk.)
Bugár, Béla, podpredseda NR SR (2010-12-16):
Pán poslanec Podmanický.
P. Hrušovský, podpredseda NR SR: (2002-05-23):
Otváram rozpravu. Do rozpravy sa ústne neprihlásil zatiaľ nikto z prítomných pánov poslancov, preto vyhlasujem rozpravu za skončenú a prerušujem rokovanie o tomto bode programu. Ďalej nasleduje prvé čítanie o návrhu poslancov Národnej rady Slovenskej republiky Jána Langoša a Alojza Rakúsa na vydanie zákona o vykonávaní psychoterapeutickej činnosti a o Slovenskej komore psychoterapeutov . Návrh prerokúvame ako tlač 1540, ktorého súčasťou je aj rozhodnutie č. 1697 pána predsedu Národnej rady o pridelení návrhu zákona na prerokovanie výborom. Prosím teraz pána poslanca Langoša, aby za navrhovateľov návrh zákona uviedol a odôvodnil. J. Langoš, poslanec: Ďakujem pekne za slovo. Pán predsedajúci, dámy a páni, ctená snemovňa, dovoľte mi, aby som sa spolu s mojím kolegom Alojzom Rakúsom usiloval o vašu podporu, aby snemovňa prerokovala v druhom čítaní zákon o vykonávaní psychoterapeutickej činnosti a o Slovenskej komore psychoterapeutov. Uvediem dôvody, ktoré nás viedli k predloženiu tohto zákona, veľmi stručne. Účelom tohto návrhu zákona je zabezpečiť kvalifikovanú psychoterapeutickú činnosť v čase extrémne rastúcich psycho-sociálnych tlakov na prácu človeka a na jeho rodinu. Poviem niekoľko dôvodov podporujúcich potrebu takéhoto zákona: 1. Psychoterapeutická činnosť sa v posledných päťdesiatich rokoch formovala ako samostatná vedecká disciplína. Je založená na interdisciplinárnom základe, keď sa v nej prelínajú poznatky psychológie, medicíny, pedagogiky a sociálnych vied. Teda schopnosť a oprávnenie na psychoterapeutickú činnosť vyžaduje rozsiahle a cielene vzdelávanie a zdokonaľovanie. 2. Táto potreba si vyžaduje vysokokvalifikovaných psychoterapeutov s cieľom ochrániť klientov pred samozvanými liečiteľmi šarlatánmi. 3. Psychické ochorenia, najmä v modernej dobe, vznikajú ako dôsledok pôsobenia biologických, psychologických, sociálnych faktorov a faktorov životného prostredia. Pôsobenie psychoterapie zabezpečuje celistvý, globálny pohľad na človeka a jeho problémy. 4. Podľa zákona o Slovenskej komore psychológov a zákona o zdravotnej starostlivosti vykonávajú psychoterapeutickú činnosť v neštátnych zariadeniach len absolventi vysokoškolského štúdia v odbore psychológia alebo medicína. Tento návrh odstraňuje diskrimináciu v právnej regulácii poskytovania samostatnej kvalifikovanej psychoterapeutickej činnosti aj inými odborníkmi, ktorí spĺňajú predpoklady ustanovené navrhovaným zákonom. 5. Navrhuje sa zriadiť Slovenskú komoru psychoterapeutov ako nepolitickú stavovskú organizáciu, ktorá bude určovať a zabezpečovať najmä podmienky zdokonaľovania psychoterapeutickej činnosti. Členstvo v komore má byť povinné a podmienkou je vysokoškolské vzdelanie v určených odboroch a predpísaná prax. Ďakujem za pozornosť.
Hrnčiar, Andrej, podpredseda NR SR (2017-10-10):
Končím možnosť nahlásiť sa s faktickými poznámkami. Tri faktické poznámky. Nech sa páči, pán poslanec Bastrnák.
Pellegrini, Peter, predseda NR SR (2015-07-01):
Prezentujme sa a hlasujme o pridelení návrhu výborom, určení lehôt na jeho prerokovanie a určení gestorského výboru. (Hlasovanie.) Prítomných 135 poslancov, za hlasovalo 128 poslancov, zdržalo sa 7. Konštatujem, že Národná rada pridelila návrh tohto zákona výborom, určila gestorský výbor, príslušné lehoty na jeho prerokovanie v druhom čítaní. Budeme pokračovať druhým čítaním o vládnom návrhu zákona o kultúrno-osvetovej činnosti (tlač 1462). Pán poslanec Senko, prosím, aby ste uviedli hlasovanie. Je to bod 94 schváleného programu.
Zemanová, Anna, poslankyňa NR SR (2017-10-17):
Ďakujem pekne za slovo. Ja by som chcela zareagovať len na tie úplne úvodné slová, ktoré si, Martin, hovoril ohľadom tých pozmeňujúcich návrhov a tých úprav a teda si reagoval na pána poslanca Antala, na jeho rozsiahly pozmeňovák. Pretože to je naozaj, že niekedy slovíčko „alebo“ môže zmeniť podstatným spôsobom celý návrh zákona. Mali sme to tu nedávno pri zákone o ochrane prírody, kedy ste spolu s pani poslankyňou Vaľovou predkladali návrh zákona, kde slovíčkom „alebo“ sa zmenila, návrh bol zrušiť povinnosť zverejňovania správnych konaní vo veci ochrany prírody. Takže tento 21-bodový návrh, pozmeňovák, to nie že len nejaké drobné úpravy, tam naozaj aj čiarka môže zmeniť podstatným spôsobom nejaké ustanovenia. Tak ja si myslím, že aj do zajtra je málo času na to, aby si to človek mohol zodpovedne preštudovať a vyjadriť sa k tomu.
M. Číž, podpredseda NR SR: (2007-06-26):
Teraz dávam slovo spoločnému spravodajcovi z výboru pre obranu a bezpečnosť pánovi poslancovi Jasaňovi – poprosím zaujať miesto –, aby informoval Národnú radu Slovenskej republiky o výsledku rokovania výborov o tomto návrhu zákona a aby odôvodnil návrhy a stanoviská gestorského výboru. Pán poslanec, máte slovo.
Á. Biró, poslankyňa: (2008-12-02):
Určite viete, že nedávno bola Stála konferencia Slovenská republika a Slováci žijúci v zahraničí, ktorá sa konala tu v Bratislave. Medzi závermi tejto stálej konferencie bolo želanie, aby Slovenská republika zabezpečila učebnice pre Slovákov žijúcich v zahraničí. Neviem si predstaviť, že by v maďarskom parlamente vystúpila poslankyňa a ukazovala by učebnice, ktoré prišli zo Slovenska s takým textom a podtextom, ako ste vy ukazovali nie učebnicu, ale knihu o histórii, o dejinách maďarského národa, že, ajhľa, je tu učebnica, z ktorej sa učia občania Maďarskej republiky v školách so slovenským vyučovaním jazykom, a je tu zobrazený slovenský parlament, príp. nejaký politik z histórie alebo Dóm svätého Martina. Ja si myslím, že bolo by to absurdné alebo si to vôbec neviem predstaviť.  To je všetko.
Hort, Milan, podpredseda NR SR (2011-05-19):
Pán poslanec, máte záujem o doplňujúcu otázku? (Reakcia poslanca.) Nech sa páči, taktiež v rozsahu dvoch minút, maximálne teda.
Shahzad, Silvia, poslankyňa NR SR (2018-10-22):
Vážený pán predseda, vážené pani poslankyne, vážení páni poslanci, súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1172. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní. Prosím, pán predseda, otvorte všeobecnú rozpravu.
Blanár, Juraj, podpredseda NR SR (2021-06-24):
Ďakujem. Odzneli interpelácie, ktoré boli prihlásené ústne. Vážené panie poslankyne, páni poslanci, teraz dávam možnosť a pýtam sa členov vlády, ktorí sú prítomní, či využijú možnosť odpovedať na interpeláciu poslancovi ihneď. Prvá interpelácia bola smerovaná na pána ministra zdravotníctva, ktorý tu nie je, avšak druhá interpelácia na pána ministra životného prostredia Budaja, tak sa chcem spýtať, pán minister, využijete možnosť teraz alebo budete odpovedať písomne? Takže písomne. Výborne. Ďakujem. Týmto sme vyčerpali bod interpelácie a môžeme pristúpiť k ďalšiemu rokovaniu o bodoch programu, ktoré nasledujú podľa programu. Chcem poďakovať členom vlády za ich prítomnosť na hodine otázok a interpeláciách a upozorniť ešte raz pánov poslancov, že vystúpenie v pléne nezbavuje pánov poslancov, aby dostali odpoveď na príslušnú interpeláciu, aby ju podali predsedovi Národnej rady. Vážené panie poslankyne, páni poslanci, pokračujeme v popoludňajšom rokovaní 5. dňa 32. schôdze Národnej rady Slovenskej republiky podľa schváleného programu prvým čítaním o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia dopĺňajú niektoré zákony (pod parlamentnou tlačou 563). Návrh na pridelenie výborom podľa rozhodnutia č. 574. Teraz poprosím pána ministra životného prostredia Slovenskej republiky Jána Budaja, aby vládny návrh zákona v pléne Národnej rady Slovenskej republiky uviedol. Nech sa páči, pán minister, máte slovo.
Glváč, Martin, podpredseda NR SR (2019-09-19):
Ďakujem. S faktickými poznámkami, jeden poslanec. Končím možnosť prihlásiť sa. Nech sa páči, pán poslanec Klus.
Ľ. Vážny, poslanec: (2003-02-25):
Vážený pán predsedajúci, žiadam vás o otvorenie rozpravy.
Blanár, Juraj, podpredseda NR SR (2021-10-20):
Pán poslanec Pollák, nech sa páči.
Zmajkovičová, Renáta, podpredsedníčka NR SR (2012-11-28):
Pán poslanec Bublavý.
Kmec, Peter, poslanec NR SR (2020-07-24):
Ďakujem. Pán minister, tie eurá, ktoré ste nám ukazovali, aj tie výpočty, ktoré ste tu dali ohľadom dôchodkov, tak skôr mi z toho vyšlo, že nieže pridáte vašej mame niečo vyše 100 eur, ale že jej zoberiete 200 eur. Takže ja si myslím, že mali by sme to skôr, skôr takto objektívnejšie posudzovať. A nie sme tu na to, aby sme hodnotili výkon ministerstva práce, ale skôr nám, skôr táto schôdza je o odvolávaní premiéra Matoviča a dotkli ste sa svojského štýlu politiky pána premiéra, ktorý obhajujete, ale ja vám odcitujem časť článku zo Süddeutsche Zeitung, ktorý bol nedávno uverejnený a v ňom sa hovorí: „Nevôľu vyzval Matovičov útočný a jeho funkcii sotva primeraný jazyk. Kritici ho považujú za nevypočítateľného a nespoľahlivého, do parlamentu priviedol skôr spiatočnícke sily. Keď sa zverejnila informácia o Kollárovom plagiátorstve, Matovič vyhlásil, že vytvorí zákon, podľa ktorého každý, kto získal miesto na základe sfalšovanej záverečnej práce, príde o titul aj o funkciu. Svojho predsedu parlamentu však z tohto vyňal.“ Toto, toto už je obrázok v zahraničí, ktorý vytvára pán premiér Matovič a táto vláda. Dokonca český Reflex priniesol titulku: „Z novej slovenskej vlády sa stala banda plagiátorských šašov a klamárov.“ To už sú také výrazy, že musíme sa začať za Slovensko hanbiť. A ja si myslím, že tento svojský štýl politiky pána, pána Matoviča nie je primeraný a možno Spojené štáty si môžu dovoliť mať takého excentrického prezidenta... (Prerušenie vystúpenia časomerom.)
Kuffa, Štefan, poslanec NR SR (2014-05-30):
Ďakujem za slovo. Naozaj, spájajú sa tu dve také vážne témy, ako je manželstvo a sudcovia. Aj jedno, aj druhé je veľmi dôležité. Ono to možno zdanlivo nesúvisí, ale ono to veľmi súvisí spolu. V podstate, keď budeme mať zdravú rodinu, ktorá má základ postavený na manželstve medzi mužom a ženou, tak budeme mať aj zdravú spoločnosť. Zdravú spoločnosť skrze to, že vychováme zdravé deti a raz z takýchto rodín budú aj dobrí, čestní a charakterní sudcovia. Ono to tak súvisí s tým. A medzi sudcami naozaj sú mnohí čestní a charakterní ľudia, aj keď je tam veľa takého nánosu, aj toho bahna. A myslím si, že tí čestní ľudia, ktorí pracujú v súdnictve, nemusia sa báť a obávať sa nejakých tých previerok. A presne tak, dohodnúť sa na ústavnom zákone v Národnej rade po tých dvoch rokoch, aj ja si uvedomujem, aké je to veľmi náročné a ťažké. A preto ja som pripravený podporiť tento návrh zákona, keď budeme o tom hlasovať. A oveľa skôr si myslím, že keď bude treba priniesť nejaké zmeny, čo sa týka Súdnej rady a podobne, na tom sa skôr dohodne táto Národná rada. Tak ako kolega Hrušovský tu spomínal aj ten detektor lži, ktorý by možno mohol byť aj zavádzaný, ale naozaj, je to tiež prístroj, ktorý sa tiež môže pomýliť a nemusí byť to objektívne. A to hľadanie väčšiny v pléne Národnej rady na prijatie tak vážnych záležitostí, ako sú tieto, nie je to ľahké. Ja jednak považujem ten úmysel predkladateľov za dobrý, aj keď, áno, skúsenosť hovorí to, že veľakrát aj prijaté zákony nemusia byť práve tie najlepšie. Ale my ešte nemáme prijatý tento ústavný zákon a už strašíme čím všetkým, tým negatívnym, čo všetko môže zasiahnuť, akým teda rozsahom môže zasiahnuť... (Prerušenie vystúpenia časomerom. Potlesk.)
B. Bugár, podpredseda NR SR: (2005-06-30):
O ospravedlnenie svojej neúčasti na dnešnom rokovacom dni písomne požiadali pani poslankyňa Bollová, pán poslanec Cagala, Danko a Urbáni. Na zahraničnej pracovnej ceste nie je žiaden poslanec Národnej rady Slovenskej republiky. V rokovaní 44. schôdze budeme pokračovať v prerušenej rozprave o výročnej správe o činnosti Ústavu pamäti národa za rok 2004 (tlač 1140). Prosím predsedu Správnej rady Ústavu pamäti národa Jána Langoša, aby zaujal miesto určené pre navrhovateľov. Dobrý deň. A predsedu výboru pre ľudské práva, národnosti a postavenie žien poslanca Lászlóa Nagya, aby zaujal miesto určené pre spravodajcov. Rozpravu sme prerušili s tým, že na vystúpenie poslanca Heribana ako posledného z prihlásených do rozpravy sú s faktickými poznámkami prihlásení ešte poslanci: pani poslankyňa Navrátilová – nie je tu, pán poslanec Fajnor – nie je tu, pán poslanec Hopta je tu, nie, pán poslanec Ondriaš však je. Takže nech sa páči, faktická poznámka – pán poslanec Ondriaš. (Reakcia poslanca.) Vzdávate sa? Ďakujem pekne. Pán poslanec Kahanec.
Laššáková, Jana, podpredsedníčka NR SR (2012-05-09):
Pán poslanec Mikloško, nech sa páči.
Pčolinský, Peter, podpredseda NR SR (2023-06-14):
Pán poslanec Kuffa.
Mikuš, Jozef, poslanec NR SR (2011-09-13):
Ďakujem pekne. Skúsim všeobecne a potom možno mi vyjde čas aj konkrétne. Ja som sa snažil porovnať žalobcu a žalovaného z pohľadu návrhov, ktoré žalobca dáva. Netvrdím, že silný premiér môže byť zlý premiér, a preto som tam aj povedal dôsledky toho premiérovania. Všeobecne ešte. Pre mňa je skoro neuveriteľné počúvať slová o zadlžovaní. Pán kolega Jánoš a niektorí iní, vy viete, že vaša vláda v roku 2010, kde ste pripravovali rozpočet, ste naplánovali dlh, zadlženie tohto štátu, zvýšenie o 15 % celkového dlhu, 160 mld. slovenských korún. A za prvý polrok, kým ste opustili vládnutie, ste zadlžili Slovenskú republiku o 90 mld. slovenských korún. To je takmer 10 % celkového zadlženia, ktorý tvorí dlh Slovenskej republiky od roku 1993. Vy si to uvedomujete?! A vy hovoríte o tom, že my zadlžujeme krajinu, keď znižujeme deficit z 8 na 5 % v priebehu jedného roka?! A v priebehu ďalšieho roka chceme znížiť o ďalších 1,2 %. Ako ja neviem, či ste, či rozprávame na jednej frekvencii, alebo na jednom leveli. Čo sa týka, čo sa týka toho všeobecného, bývalá Dzurindova vláda odovzdávala Slovenskú republiku s deficitom 2,94, v konečnej fáze, ja si myslím, že to bol pod 3 % deficit. Vy ste odovzdávali krajinu takmer s 8-percentným deficitom. (Reakcie z pléna.) S 8-percentným deficitom. (Prerušenie vystúpenia predsedajúcim.)
Pčolinský, Peter, doterajší podpredseda NR SR (2023-10-25):
Pán poslanec Michal Šimečka.
Mazurek, Milan, poslanec NR SR (2019-03-28):
Presne tak, ako si povedal, Miňo, Istanbulský dohovor tou salámovou metódou postupne zavádza prvky gender ideológie, ktorá je nesmierne nebezpečná. Naši liberálni kolegovia opakovane hovoria, že nič také ako gender ideológia neexistuje, že sú to len nejaké nezmysly, konšpiračné teórie, ide o akési extrémistické prejavy a podobné hlúposti. Tak ako si hovoril, teória o tom, že biologické pohlavie sa líši od nejakej spoločenskej roly daného konkrétneho človeka, to je práve tou gender ideológiou. To znamená, že niekto sa nenarodí ani ako muž, ani ako žena, ale že sa narodí ako taký nepopísaný papier a sám si to môže vybrať. A presne ako si hovoril, v tých západných štátoch už aj vďaka takýmto dokumentom, ako je Istanbulský dohovor, ktorí posúvajú tú latku akceptácie týchto zvráteností a doslova neúmernú mieru, došlo do takého štádia, že deti v materských škôlkach sú učené to, že ony nie sú ani dievčatká, ani chlapci, že oni môžu byť tretie, štvrté, piate pohlavie, že si to pohlavie môžu meniť, že si ho môžu vyberať, že ony sa môžu cítiť, akokoľvek len chcú. A ako si hovoril, ďalší typ absurdností, vo švédskom meste, bol som tam, Uppsala majú štadión, futbalový štadión, kde sú šatne pre mužov, pre ženy, pre tretie pohlavie. Záchody – pre mužov, pre ženy, pre tretie pohlavie. Ako si hovoril, na záchod pre ženu môžu ísť aj muži, lebo stačí im, že si povedia, že sú žena. Na záchod pre ženu, na záchod pre muža môže ísť žena, stačí, že si povie, že ona je muž. Proste normálna Sodoma a Gomora v priamom prenose. Nám sa to zdá ako zvrátené, ako choré, možno ako niečo, k čomu ani nie je normálne dospieť, ale vo Švédsku je toto prezentované ako najväčší pokrok. A začalo to rovnako ako u nás, registrované partnerstvá, istanbulské dohovory a podobné veci, ktoré hovorili o tom, že oni chcú vlastne pomáhať ženám, že oni chcú pomáhať diskriminovaným skupinám, ale vždy postupnými krokmi, s tými dobrými vecami zaviedli aj tieto choré zvrátenosti, ktoré postupne rok po roku nabaľovali, a došlo to až do takejto miery. To je priamy útok na podstatu celej európskej civilizácie na podstatu našej kultúry, národov, viery, jednoducho všetkého.
Kamenický, Ladislav, poslanec NR SR (2015-10-01):
Budeme hlasovať o treťom pozmeňujúcom návrhu poslanca Novotného.
M. Číž, podpredseda NR SR: (2007-09-19):
Teraz má slovo pán poslanec Jánoš.
Nachtmannová, Oľga, poslankyňa NR SR (2012-07-25):
Vážený pán predseda, dajte, prosím, hlasovať o postúpení predmetného návrhu zákona do druhého čítania.
Danko, Andrej, predseda NR SR (2017-05-09):
Pán poslanec, pán minister, ospravedlňujem sa ti. Poprosím vás, dal som dvojminútovú prestávku, na dostatočný čas, aby, kto musí niekam ísť a sa rozprávať, aby opustil sálu. Poprosím z úcty k pánovi ministrovi o kľud v sále. Nech sa páči, pán minister.
Kaník, Ľudovít, poslanec NR SR (2015-05-27):
Hneď ho prednesiem. Aby neopustil rokovanie, ako je jeho dobrým zvykom, aby sa zachoval ako chlap a vypočul si vystúpenia, ktoré odznejú v rozprave až do konca. Ďakujem.
Nicholsonová, Lucia, podpredsedníčka NR SR (2016-05-18):
Pani poslankyňa Kiššová.
Zmajkovičová, Renáta, podpredsedníčka NR SR (2014-10-31):
Prerušujem rokovanie o tomto bode programu. Predpokladám, pán poslanec, že máte viac ako na štyri, tri minúty, takže prerušujem rokovanie. Budeme pokračovať hlasovaním. A, kolegyne, kolegovia, dovoľte, aby som privítala na balkóne seniorov zo Smoleníc. Vitajte v parlamente! (Potlesk.) (Prestávka.) (Po prestávke.)
Kollár, Boris, predseda NR SR (2022-06-22):
Pani ministerka, prepáčte, vyrušoval som. Otvorili ste rozpravu, áno? Dobre. Ďakujem pekne. Máme tuná tri procedurálne návrhy. S prvým vystúpi pán poslanec Zajačik, druhý pán poslanec Jarjabek a tretí pán poslanec Vetrák. Aha, ospravedlňujem sa, sú to rozpravy, takže prosím prehodiť si sem. Áno. Ešte raz. Prosím pekne, najprv teraz vypnite všetko, ešte ideme odznova. Najprv prosím procedurálny návrh, ktorý je. Kto má procedurálny návrh? Pán poslanec Zajačik a pani poslankyňa Bittó Cigániková. Pán poslanec Zajačik, nech sa páči, procedurálny.
M. Kovačócy, poslanec: (2008-06-17):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 23. mája 2008 č. 649 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v lehote do 4. septembra 2008 a gestorský výbor do 5. septembra 2008. Pán predseda, otvorte, prosím, všeobecnú rozpravu.
Bugár, Béla, podpredseda NR SR (2017-10-13):
Ďakujem. Pán spravodajca, chcete mať stanovisko? Nie. Prerušujem rokovanie o tomto programu. Teraz bude nasledovať zlúčená rozprava k bodom 51, 52 programu. Pri prerokovaní budeme postupovať tak, že najskôr vystúpia samozrejme predkladatelia tých dvoch návrhov a potom spravodajca. Najskôr pristúpime k prvému čítaniu o návrhu skupiny poslancov na vydanie ústavného zákona, ktorým sa mení a dopĺňa ústavný zákon č. 357/2014 Z. z. o ochrane verejného záujmu pri výkone funkcií verejných funkcionárov v znení ústavného zákona 545/2005 Z. z., tlač 720. Dávam teraz slovo pánovi poslancovi Grendelovi, ktorý za skupinu poslancov návrh uvedie. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2014 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. , tlač 720.)
Bugár, Béla, podpredseda NR SR (2018-10-23):
Pán minister, ešte ste nič nepovedali a už traja sa hlásia. (Smiech rečníka a smiech v sále.)
Brocka, Július, poslanec NR SR (2012-12-14):
Ďakujem pekne. Dámy a páni, v piatok o 12.20 hod. obyčajne tieto priestory zívajú prázdnotou, teraz je nás tu kopec a už som chcel pochváliť pána ministra Malatinského, že poslanci prišli na ministra Malatinského... (Ruch v sále a zaznenie gongu.) Zdá sa, mi to nevyšlo. Takže možno prišli na pána ministra Borca. Pán minister, pán kolega, poprosím vás, keby ste si vybavovali inokedy veci. Teraz chcem o tejto vážnej veci a vás chcem poprosiť, nevyrušujte ministra. (Reakcia poslanca.) Dosť tu bolo emócií. A neprovokujte ma. Dobre? Poprosím vás. (Reakcia poslanca.) Poprosím vás. Na úvod by som chcel poďakovať pánu ministrovi Malatinskému, že dnes som si doobeda vôbec nemusel dať kávu. Mne sa obyčajne drieme, lebo ja mám nízky tlak, a musím vám povedať, že pán minister Malatinský svojím návrhom, ale aj... (Ruch v sále. Zaznenie gongu a prerušenie vystúpenia predsedajúcou.)
Pellegrini, Peter, doterajší predseda NR SR (2016-03-23):
Ďakujem vám veľmi pekne, pán predseda. Otváram teraz rozpravu k prednesenej správe aj k prednesenej informácii. Pýtam sa, či sa niekto hlási do rozpravy. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Predtým, ako pristúpime k hlasovaniu, budeme chvíľku musieť počkať, nakoľko bolo potrebné vzhľadom na nastúpenie náhradníkov reštartovať hlasovací systém, čo potrvá maximálne do jednej, dvoch minút. Ja vás potom požiadam, aby sme všetci vytiahli z hlasovacieho zariadenia karty a nanovo sa zaregistrovali. Ale to spravte až potom, keď vás na to vyzvem, a budeme chvíľku čakať na pokyn z odboru informačných technológií, že došlo k reštartu systému, aby všetko fungovalo tak, ako má. Takže chvíľočku strpenia. (Krátka technická prestávka.) Kolegyne, kolegovia, poprosím vás, aby ste teraz vytiahli hlasovacie karty zo svojho zariadenia a nanovo ich zasunuli s tým, že, prosím, skontrolujte si na svojom displeji, či vám napíše „identifikácia potvrdená“, aby nevznikli žiadne problémy. Ďakujem, ak ste tak spravili, pristúpime k hlasovaniu. Najskôr budeme hlasovať o návrhu uznesenia, ktorým Národná rada podľa článku 76 ústavy a § 8 ods. 2 zákona o rokovacom poriadku overuje platnosť voľby poslancov Národnej rady Slovenskej republiky. Potom budeme hlasovať o druhom uznesení, o nastúpení náhradníkov na neuplatňované a zaniknuté mandáty poslancov. Dávam teraz hlasovať o prvom návrhu uznesenia, ktorým Národná rada overuje platnosť voľby poslancov Národnej rady. Prosím, prezentujme sa a hlasujme o návrhu uznesenia. (Hlasovanie.) Prítomných 144 poslancov, za hlasovalo 144 poslancov. Konštatujem, že Národná rada Slovenskej republiky schválila uznesenie, v ktorom overuje platnosť voľby poslancov Národnej rady Slovenskej republiky zvolených vo voľbách 5. marca 2016. Teraz budeme hlasovať o druhom uznesení, a to o nastúpení náhradníkov na neuplatňované a zaniknuté mandáty poslancov, tak ako ich uviedol pán predseda výboru. Prosím, prezentujme sa a hlasujme. (Hlasovanie.) Prítomných 150 poslancov, za hlasovalo 148 poslancov, nehlasovali 2 poslanci. Konštatujem, že Národná rada Slovenskej republiky vzala na vedomie neuplatňovanie mandátov poslancov Národnej rady Slovenskej republiky a nastúpenie náhradníkov. Vážené panie poslankyne, vážení páni poslanci, teraz v súlade s § 12 zákona o rokovacom poriadku prerušujem naše rokovanie na tri minúty. Prosím, aby mi boli doručené zápisnice o utvorení poslaneckých klubov a budeme pokračovať 12.15. (Krátka prestávka.) (Po prestávke.)
Paška, Pavol, predseda NR SR (2014-06-26):
Reakcia, pán poslanec Mičovský.
Mičovský, Ján, poslanec NR SR (2014-11-09):
Ďakujem za slovo. Vážený pán premiér, ja by som naozaj bol rád vždy za každých okolností hrdý na svojho premiéra. Myslím to úprimne. Žiaľ, vaše dnešné vystúpenie mi to naozaj neumožnilo. Viete, pripadalo mi to ako ten žiak, ktorý prišiel domov so štvorkou, bolo to nepríjemné, ale zahladil to tým, že povedal rodičom: „Ale dostali dvaja ešte aj päťku." To predsa nebolo účelom dnešného dňa, aby ste mi toto všetko pospomínali. Tak ako tu už zaznelo, čo majú občania s tým, že vy ste to takto pospomínali? To jednoducho nebolo súčasťou programu dnešného dňa. Ale ja chcem povedať niečo iné, čo je súčasťou nás dvoch. Za vašej prvej vlády ste povedali 1. júla 2009 také veľmi dôležité slová na konto Lesov Slovenskej republiky, kde dodnes prebieha vyšetrovanie korupčných prípadov v rozsahu mnohých miliónov eur. Povedali ste slová a ja som ich celkom zobral ako pozitívne, že naozaj ste presvedčený, že sa musí zásadným spôsobom zmeniť systém riadenia, aby všetky podozrenia mohli byť dopredu minimalizované. Vy ste to, vážený pán premiér, dodnes neurobili. Uplynulo päť rokov a ja sa spytujem, prečo ste to neurobili? Naozaj ste to nemohli urobiť? Alebo je to kvôli tomu, aby mohol prebehnúť taký tender, aký prebehol pred pár mesiacmi, ktorý pripravil občanov Slovenskej republiky a lesníkov alebo ide ich pripraviť, keď nezasiahnete, o 14 mil. eur? Kvôli tomu ste nekonali päť rokov? Toto je vec, ktorá sa týka nás dvoch. A ja by som bol veľmi rád, keby ste na ňu reagovali. Ďakujem.
Šimečka, Michal, podpredseda NR SR (2024-02-01):
Skúste odpovedať, ako by odpovedal Robert Fico.
Mikloš, Ivan, poslanec NR SR (2012-09-27):
Ďakujem pekne, chcem sa poďakovať pánovi poslancovi Kollárovi za to, aj za jeho vystúpenie, s ktorým sa stotožňujem, a súhlasím s ním, ale aj za to, že mi umožnil, jedna informácia, ktorú povedal vo svojom vystúpení, mi umožňuje upresniť jednu vetu, ktorú som povedal vo svojom vystúpení. Svoje vystúpenie som začal tým, že som ocenil konštruktívny a korektný spôsob, akým pán minister tieto správy tu na rokovaní parlamentu uviedol. Zároveň som povedal, že možno je to aj tým, že tu nie sú kamery a novinári, ktorí keď boli na tlačovke koncom júla k tomu istému materiálu, tak sa pred kamerami rozpočet trhal, dokonca pánom premiérom. Nevidel som tlačovú konferenciu pána ministra teraz, pred niekoľkými hodinami, ale ako som sa dozvedel z informácie pána kolegu Kollára, tak nás tam pán minister označil za hochštaplerov, takže korigujem moju vetu, ktorú som povedal, že možno tá korektnosť a vecnosť jeho vystúpenia tu v parlamente bola daná tým, že tu nie sú kamery, som si istý, že určite, žiaľbohu, korektnosť bola daná tým, že tu kamery nie sú. Ďakujem pekne.
G. Gál, poslanec: (2007-09-19):
Pán premiér poukázal na to, aký mal vysoký plat jeden z manažérov. Páni, ja som predsedom výboru pre nezlučiteľnosť funkcií. Máme majetkové oznámenia. Pozrite sa, aké majú platy riaditelia štátnych podnikov. O čom rozprávate? Sú platené z verejných prostriedkov. Oni sú platení zo súkromných zdrojov. Porovnajte to a potom diskutujte. (Potlesk.)
Huba, Mikuláš, poslanec NR SR (2013-09-11):
Ďakujem za slovo. Môžem len súhlasiť s kolegom Mikušom a podčiarknuť to, čo povedal. Napokon veľmi podobné závery vyplynuli aj z odborného seminára na energetické témy, ktorý sme poriadali začiatkom leta tu na pôde Národnej rady, a veľká väčšina účastníkov sa zhodla na podobných záveroch, aké tu odzneli v jeho príspevku. Je naozaj znepokojujúce, že v čase, keď sme mali diskutovať o podobe novej energetickej politiky, o podobe modernej, zodpovedajúcej druhému desaťročiu 21. storočia, prijímame rozhodnutia a prijímame legislatívne zmeny, ktoré do istej miery predurčujú podobu tejto novej politiky. Myslím si a som presvedčený, že to malo byť naopak. A súhlasím aj s tým pojmom, ktorým označil súčasnú energetickú politiku a prax na Slovensku, a to bol pojem schizofrénia. Naozaj krajina s takými komparatívnymi výhodami alebo nevýhodami, čo sa týka energetických surovín a predpokladov pre výrobu elektrickej energie, a s takým ekonomickým potenciálom a s takou zadlženosťou, ako má Slovensko, nemá šancu paralelne podporovať výstavby nových jadrovoenergetických blokov, podporovať obnoviteľné zdroje energie, podporovať úspory energie, čo by mala byť jednoznačne priorita, a zároveň ešte aj oživovať sny na výstavby nových veľkých hydroelektrární, ako sme tomu svedkami v posledných dňoch a týždňoch. Ďakujem pekne.
J. Počiatek, minister financií SR: (2009-10-21):
A čo sa týka pánovho Štefancovho návrhu, nie je tu, tak tá myšlienka nie je zlá, len problém je v tom, že, čo mám narýchlo informácie, nie je úplne legislatívne správne napísaný ten pozmeňujúci návrh. Čiže takto je nevykonateľný. Takže neviem viac k tomu zaujať žiadne iné stanovisko. Ďakujem.
Laurenčík, Milan, podpredseda NR SR (2020-04-20):
Musíte reagovať na predrečníka.
Jurinová, Erika, podpredsedníčka NR SR (2014-07-01):
Ďakujem, pán poslanec, za obsiahlu spravodajskú správu alebo informáciu. Otváram teraz všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy sa prihlásili dvaja páni poslanci. Uzatváram možnosť prihlásenia. Takže nech sa páči, pán poslanec Poliačik, tomu dávam slovo hneď, a ďalej je do rozpravy prihlásený pán poslanec Hlina. Nech sa páči.
Hrnčiar, Andrej, podpredseda NR SR (2017-04-06):
Pani poslankyňa Kiššová.
Bugár, Béla, podpredseda NR SR (2011-12-13):
Na vystúpenie pána poslanca... (Ruch na balkóne.) Páni, prosím vás, na balkóne, trošku kľud. Na vystúpenie pána poslanca s faktickými poznámkami traja. Končím možnosť sa prihlásiť do faktických poznámok. Pán poslanec Novotný.
Beluský, Martin, poslanec NR SR (2021-04-30):
Ďakujem za slovo. Pán Matovič, ja som vás chcel osloviť, že pán minister financií, ale musím vás osloviť pán bývalý premiér, pretože ste sa vo svojom prejave venovali nie témam, ktoré teraz máte za úlohu ako minister financií, ale venovali ste sa tomu poslednému roku vášho pôsobenia. Ja chápem, že opozícia sa bude vracať do toho posledného roku, že sa budú vyťahovať nejaké vaše zlyhania. Len si myslím, že vy ste sa ako minister financií mali teraz venovať témam, ktoré sa týkajú tohto rezortu. A neboli ste ani na zasadnutí výboru pre financie a rozpočet, to ma tiež mrzí, že sme tam nemali možnosť diskutovať o niektorých odborných veciach. Mňa konkrétne zaujíma, ako budeme pokračovať v dlhovej brzde, ako ideme zlepšiť výber daní, ako ideme znižovať výdavky štátneho rozpočtu, aspoň čiastočne ako by sme mohli zaviesť reverse charge a podobne. A ešte teda dve také poznámky k vášmu vystúpeniu. Vy ste spomínali ten tunel Višňové, ja si tiež myslím, že treba pochváliť ministra dopravy, ja som bol tiež spokojný s tým, že sa tá súťaž ukončila, že sa začala rozbiehať tá výstavba. Napriek tomu musím, tvrdím, dovolím si tvrdiť, že nebolo to zlyhanie bývalej vlády, lebo ste to tak povedali, že bývalá vláda to zastavila. Ja som sa zúčastnil poslaneckého prieskumu, ktorý bol na tom tuneli Višňové zisťovať situáciu, a ja som presvedčený o tom, že to bolo zlyhanie zhotoviteľa a že tá bývalá vláda nemala inú možnosť, ako ukončiť tú spoluprácu a začať vlastne nové verejné obstarávanie. A potom ste hovorili, že na základe ukazovateľa spotreby domácností, že ľudia sa, že tí ľudia ukazujú, že sa neboja budúcnosti. Podľa mňa to je veľmi zlá interpretácia tohto ukazovateľa, pretože aj vy musíte vedieť, že ľudia na Slovensku sa stále veľmi boja budúcnosti, a to je práve úlohou tejto novej vlády, aby sme ten strach minimalizovali práve cez tú štátnu pomoc, istoty a cez obnovenú dôveru. Ďakujem pekne.
Kozelová, Monika, poslankyňa NR SR (2020-07-23):
Pán minister, ja ti veľmi pekne ďakujem za to, ja by som ešte niečo pridala. Dnes tu odvolávame premiéra, ale odvolávame Igora Matoviča za diplomovku, ku ktorej sa priznal, oľutoval a ospravedlnil sa. V tejto sále však sedávajú omnoho väčší klamári, paradoxne sú to tí, ktorí o zvolanie mimoriadnej schôdze požiadali, a nešlo vôbec o fazuľky, išlo o históriu Bratislavy, Slovenska i celej Európy. 18. marca 2015 vystúpil spolu so mnou Peter Pellegrini na tlačovej konferencii po rokovaní grémia expertov, zvolaného v súvislosti so záchranou keltských pamiatok na Bratislavskom hrade, ja za občiansku iniciatívu „SOS Bratislavský hrad“ a on aktuálne ako vtedajší predseda Národnej rady Slovenskej republiky. S plechovou tvárou vtedy tvrdil, že pamiatky zachránime a garáže nebudú. Aj vtedy klamal expertom, novinárom, ľuďom, klamal úplne všetkým. Nepretržite 15 hodín sme sedeli pred miestnosťou, v ktorej sedeli dve desiatky expertov, aby sa dohodli, čo s jedinečnými keltskými pamiatkami objavenými na Bratislavskom hrade urobíme. Po 15 hodinách rokovania som v noci napísala na facebook: „Ľudia, ďakujem vám všetkým za celé SOS za podporu, včera sa nám podarilo neskutočné.“ Na základe tohto dohovoru sa malo zvolať druhé grémium expertov, takto sme po 15 hodinách rokovania odchádzali domov. Ráno nasledovala tlačovka, kde pán Pellegrini povedal: „Budeme plne rešpektovať závery tohto odborného grémia.“ Dva týždne po tom poslanec Pellegrini odkryl karty, v stavbe... (Prerušenie vystúpenia predsedajúcim.)
A. Belousovová, podpredsedníčka NR SR: (2007-03-21):
Posledná faktická poznámka, pán poslanec Slafkovský, nech sa páči.
Glváč, Martin, podpredseda NR SR (2017-04-07):
... keby ste viedli schôdzu a vystúpi tak, ako bola dohoda, pán predseda vlády.
Zimenová, Zuzana, poslankyňa NR SR (2018-11-29):
Ďakujem. Ďakujem pekne za slovo. Pán minister, keďže tu opakovane mi odpovedá na moje otázky nie pani ministerka Lubyová, ale nejaký zástupca, chcela by som aj touto cestou odkázať pani ministerke alebo upozorniť na to, keďže inú formu nemôžem použiť, že na hodine otázok podľa § 131 rokovacieho poriadku ods. 7 musia byť prítomní všetci členovia vlády a iba v odôvodnených prípadoch môže predseda vlády určiť zastupovanie vlády iným; zastupovanie člena vlády iným členom. Ja sa domnievam, že ak všetci vieme, že vo štvrtok je hodina otázok, pani ministerka Lubyová by sa nemala vyhýbať tejto hodine otázok a nemala by to robiť pravidelne. Napriek tomu teda ja využijem toto svoje právo a položím vám doplňujúcu otázku a budem dúfať, že mi na ňu odpoviete teda, keď ste natoľko kompetentný, že ju zastupujete. Určite ste postrehli, že v tej odpovedi, ktorú ste prečítali, nebola odpoveď na tú moju otázku, ako sa ministerstvo plánuje uistiť, že všetky deti sú riadne zapísané v iných školách. Moja druhá doplňujúca otázka, ktorá s týmto súvisí, s touto poznámkou, že mi nebolo odpovedané, totiž znie, či ministerstvo vie, že tieto deti, mnohé z týchto detí napríklad – a o tom sa už píše v médiách – sa nachádzajú v nejakej kváziškole v Očovej. Či ministerstvo školstva jednoducho vie, kde má deti? Alebo sa nám deti strácajú v šedej zóne, pretože si to prehadzuje medzi sebou zriaďovateľ školy, obec a ministerstvo a nikto vlastne nevie, kde sú deti. A moja druhá doplňujúca otázka znie: Rodičia, ktorí riadne chcú zapísať deti do... (Prerušenie vystúpenia predsedajúcim.)
Pellegrini, Peter, predseda NR SR (2015-06-24):
Ďakujem pekne. Vyhlasujem všeobecnú rozpravu za skončenú. Pýtam sa, pán minister, či chcete zaujať záverečné slovo. Nech sa páči, zaujme stanovisko pán minister v záverečnom slove.
Jánoš, Vladimír, poslanec NR SR (2011-09-13):
Ďakujem pekne. Vážený pán poslanec, ja chápem, že si musel absolvovať tento povinný taneček, ako sa hovorí, ale ja by som sa vôbec nevyjadroval k tým politickým záležitostiam, ale spomínal si niektoré skutočnosti, ktoré majú od reality veľmi, veľmi ďaleko. Takže poďme k piatim elementárnym faktom. Hospodársky rast. V porovnaní s predchádzajúcou vládou Roberta Fica prudký pokles. Zadlženosť Slovenskej republiky. Vy predpokladáte a očakávate do roku 2014 o vyše 2 mld. eur vyššiu zadlženosť, akú mala predchádzajúca vláda Roberta Fica v rokoch 2006 – 2010. Inflácia. Neskutočný nárast miery inflácie a nielen to, ako radi hovoríte, že je to zásluhou zvýšenia cien potravín a ropy, ale je to predovšetkým tým, že ste zvýšili daň z pridanej hodnoty z 19 na 20 % a toto sa dotklo širokého spektra komodít, ktoré sú nutnosťou a každodennou potrebou bežných občanov. Čiže tu je hlavný dôvod, prečo je taký prudký nárast inflácie za vašej vlády. Nezamestnanosť. V období, kedy by sa očakávala minimálne stabilizácia miery nezamestnanosti, vám ešte stúpa. Tak o čom hovoríte? Veď vám počas sezónnych prác, kedy je obvyklé, že nezamestnanosť, miera nezamestnanosti by mala byť minimálne stabilná, tak vám ešte stúpa. No a posledný aspekt, dôležitý aspekt pre občanov Slovenskej republiky – prudký pokles reálnych miezd. Toto je skutočnosť. A toto je skutočnosť, ktorú my nevytvárame, ktorú ste vytvorili vy a ktorú posúdil aj Štatistický úrad. Ďakujem pekne.
Ďuriš Nicholsonová, Lucia, podpredsedníčka NR SR (2017-09-13):
V rozprave teraz vystúpi pani poslankyňa Dubačová. Nech sa páči.
Hrnčiar, Andrej, podpredseda NR SR (2018-10-23):
Vyhlasujem všeobecnú rozpravu... a pardon, faktická poznámka. Nech sa páči, pán poslanec Heger.
Mihál, Jozef, poslanec NR SR (2014-11-10):
Ďakujem. Zaznelo tu veľmi veľa veľmi dobrých faktických poznámok, ku ktorým je ťažko niečo dodať. Tým nemyslím pána Cicoňa, samozrejme. Ja len teda dodám na záver: za všetkým, čo som si behom tej hodiny povedal, stojím a kľudne ma môžete vešať na mandátovom a imunitnom výbore. Kľudne si ma tam zavolajte, kľudne si ma tam grilujte, kľudne ma odvolajte z pozície poslanca, ak sa to dá. Ale to, čo som povedal behom tej hodiny, vám kedykoľvek poviem do očí znovu, pretože všetko je pravda. A keď je raz zlodejina, tak je to zlodejina, keď raz niekto túto zlodejinu organizuje, tak je organizátor zlodejiny, oberzlodej, a keď raz niekto je členom tejto organizácie, tak je spolupáchateľ. Môžete sa urážať, koľko len chcete, pravdu neoklamete. A ľudia to vidia, nemyslite si, že nie. Môžete sa tu o mne vyjadrovať, ako len chcete, ja to znesiem. Dôležité je to, že ľudia spoznávajú, čo ste zač. Sociálni demokrati, hanba vám! Chudák, tie zdravotné sestry. Takže ešte raz, aspoň symbolicky táto kytička za všetko to, čo musia znášať v našom zdravotníctve. Aj preto, lebo tu nejakí „pavolovia“ a ich posluhovači zdravotníctvo úspešne vykrádajú.